কেরামত মওলা

কেরামত মওলা একজন বাংলাদেশী অভিনেতা। তিনি মঞ্চ, টেলিভিশন ও চলচ্চিত্রে অভিনয় করেন। তার অভিনীত মঞ্চ নাটকের সংখ্যা ৩৬টি, টেলিভিশন নাটকের সংখ্যা ১৫০টি, পূর্ণদৈর্ঘ্য চলচ্চিত্রের সংখ্যা ১৫টি এবং স্বল্পদৈর্ঘ্য চলচ্চিত্রের সংখ্যা ৬টি। দেশের শিল্পকলায় বিশেষ অবদানের জন্য বাংলাদেশ সরকার তাকে ২০১৪ সালে একুশে পদকে ভূষিত করে। এছাড়া ২০১৬ সালে তিনি মুনীর চৌধুরী পদকে ভূষিত হন। কেরামত মওলা ১৯৪২ সালের ১৫ নভেম্বর তৎকালীন বৃটিশ ভারতের যশোর জেলায় জন্মগ্রহণ করেন। তার পিতার নাম আব্দুল কাদের এবং মাতার নাম কানিজ ফাতেম। কেরামত এই দম্পতির সাত সন্তানের মধ্যে ষষ্ঠ। তার শৈশব কাটে ঢাকার স্বামীবাগে। তিনি শান্তিনগর ক্রিকেট ক্লাবের হয়ে ক্রিকেট খেলতেন। ১৯৫৬ সালে নবম শ্রেণীতে পড়াকালীন এই ক্লাবের সভাপতি ছিলেন শিল্পাচার্য জয়নুল আবেদীন এবং সাধারণ সম্পাদক মোজাফফর হোসেন পল্টুর নির্দেশে একটি নাটক মঞ্চস্থ করেন। নারায়ণ গঙ্গোপাধ্যায়ের ভাড়াটে চাই নাটকের নির্দেশনা দেন তিনি এবং নাটকে বাড়িওয়ালার চরিত্রে অভিনয়ও করেন। সেই থেকে তার অভিনয়ের যাত্রা শুরু হয়। তিনি তৎকালীন ঢাকা আর্ট কলেজে (বর্তমান চারুকলা অনুষদ, ঢাকা বিশ্ববিদ্যালয়) ড্রয়িং ও পেইন্টিং বিষয়ে পড়াশুনা করেন। শিল্পাচার্য জয়নুল আবেদীন এবং মুস্তাফা মনোয়ার তার শিক্ষক ছিলেন। ছাত্রজীবনে তিনি সক্রিয়ভাবে ছাত্র ইউনিয়নের রাজনীতির সাথে জড়িত ছিল। শিক্ষা আন্দোলনের সাথে জড়িত হওয়ায় তাকে ১৯৬২ সালে আর্ট কলেজ থেকে রাসটিকেট করা হয়। কেরামত মওলা মঞ্চ নাটক, টেলিভিশন নাটক, পূর্ণদৈর্ঘ্য ও স্বল্পদৈর্ঘ্য চলচ্চিত্রে অভিনয় করেন। সূর্য দীঘল বাড়ী চলচ্চিত্রে নেতিবাচক চরিত্র করিম বক্সের ভূমিকায় অভিনয় তাকে দর্শকদের কাছে পরিচিত করে তুলে। এছাড়া তিনি নেতবাচক চরিত্রে এখনই সময়, মহানায়ক, রাজলক্ষ্মী শ্রীকান্ত, পদ্মা নদীর মাঝি, অন্য জীবন, মোল্লা বাড়ির বউ চলচ্চিত্রে অভিনয় করেন। তার অভিনীত জনপ্রিয় টেলিভিশন নাটকসমূহ হল - মুখরা রমণী বশীকরণ, আপন ভুবন, আবার আসিব ফিরে, জীবন যেমন, এক মুক্তিযোদ্ধার কাহিনী, এবং বিকেল চারটায় আপনি মারা যাবেন, ও হুমায়ূন আহমেদ রচিত ও পরিচালিত নিমফুল। তার অভিনীত জনপ্রিয় ধারাবাহিক নাটক হল জোনাকি জ্বলে, বহুব্রীহি ও গহর গাছী। তিনি স্ট্যামফোর্ড ইউনিভার্সিটির নাট্য, চলচ্চিত্র ও গণমাধ্যম বিভাগের খণ্ডকালীন অধ্যাপক। বিজয়ী: ২য় আন্তর্জাতিক থিয়েটার উৎসবে পায়ের আওয়াজ পাওয়া যায় মঞ্চ নাটকের জন্য শ্রেষ্ঠ অভিনেতা পুরস্কার বিজয়ী: ১ম জাতীয় টেলিভিশন পুরস্কারে (১৯৭৫) শ্রেষ্ঠ শিল্প নির্দেশকের পুরস্কার বিজয়ী: শিল্পকলা একাডেমি পুরস্কারে (১৯৭৮) শ্রেষ্ঠ অভিনেতার পুরস্কার উৎপল দত্ত সম্মাননা (২০০৬) একুশে পদক - ২০১৪ মুনীর চৌধুরী পদক - ২০১৬ "বেলা অবেলা অনুষ্ঠানে নন্দিত নরকের মাস্টার চাচা "কেরামত মওলা""। সাতদিন। যূথী খান। ২ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৭।  পান্ডে, গৌতম (২৮ নভেম্বর ২০১৬)। "বাংলাদেশের মঞ্চনাটক আন্তর্জাতিক মানের ॥ কেরামত মওলা"। যায়যায়দিন। সংগ্রহের তারিখ ২০ ফেব্রুয়ারি ২০১৭। [স্থায়ীভাবে অকার্যকর সংযোগ] "কেরামত মওলা পেলেন মুনীর চৌধুরী পদক"। দৈনিক কালের কণ্ঠ। ইমদাদুল হক মিলন। ২৮ নভেম্বর ২০১৬। সংগ্রহের তারিখ ২০ ফেব্রুয়ারি ২০১৭।  আলম, জাহাঙ্গীর (২১ ফেব্রুয়ারি ২০১৪)। "Keramat Moula's lifelong theatrical journey yields recognition"। দ্য ডেইলি স্টার। সংগ্রহের তারিখ ২০ ফেব্রুয়ারি ২০১৭।  "মঞ্চে প্রথম: কেরামত মওলা"। দৈনিক প্রথম আলো। ১৪ অক্টোবর ২০১০। সংগ্রহের তারিখ ২০ ফেব্রুয়ারি ২০১৭। [স্থায়ীভাবে অকার্যকর সংযোগ] "Part Time Faculty - Stamford University Bangladesh"। স্ট্যামফোর্ড ইউনিভার্সিটি। সংগ্রহের তারিখ ২০ ফেব্রুয়ারি ২০১৭। [স্থায়ীভাবে অকার্যকর সংযোগ] "15 get Ekushey Padak"। দ্য ডেইলি স্টার। ২০ ফেব্রুয়ারি ২০১৪। সংগ্রহের তারিখ ২০ ফেব্রুয়ারি ২০১৭।  "Keramat Moula gets Munier Chy award"। নিউ এজ। ২৮ নভেম্বর ২০১৬। সংগ্রহের তারিখ ২০ ফেব্রুয়ারি ২০১৭।  ইন্টারনেট মুভি ডেটাবেজে কেরামত মওলা (ইংরেজি)